فاذری

فاذری (فارسی و آذری سؤزجۆکلرینین یاپیشیغیندان یارانیب) - پانفارسلار و پانفارسلار ائتکیسی آلتیندا اولموش تۆرکلر (بونلارا ایصطیلاحا «فارسزده» یا «فارس ویرمیش» دئییلیر) طرفیندن دانیشیلان بیر دیلدیر. باشقا سؤزله فارسجانین ائتکیسی و کؤلگه‌سی آلتیندا تورکجه سؤزجوکلردن بوشالان و یا تورک دیلی قوراللاری ریعایت اولونمایان، آسیمیلاسیونا معروض قالان تورکلرین دانیشدیقلاری دیله، کینایه اولاراق فاذری دیلی دئییلیر. بو دیل آذربایجان تورکجه‌سی و فارس دیلینین بیر قاریشیغیدیر؛ بئله‌کی فاذری دیلینین جۆمله قورولوشو تۆرکجه‌یه بنزه‌ییر آنجاق بعضی فعللر و قرامرله باغلی سؤزجوکلر ایستیثنا اولاراق ایشلَدیلن باشقا کلمه‌لرین چوخو فارسجا و فارسجادا ایشلنن سؤزجوکلر و سؤزبیرلشمه‌لریندن عیبارت دیر.

بو دیل چوخونلوقدا آذربایجان و ایرانین باشقا تۆرک اوستانلاری و بؤلگه‌لرینده یاشایان تۆرک اصیللی دؤولت آداملاری و حؤکومت اورقانلارینا یاخین اولانلار طرفیندن دانیشیلیر. اؤزللیکله دؤولت آداملاری رادیو و تلویزیونا وئردیکلری مۆصاحیبه‌لرده فاذری دیلینی ایشلَدیرلر. بو دیلی دانیشانلارا مانقورد دا دئییلیر.
بئله بیر عجیب غریبه آسیمیله اولونموش دیلین یارانماسی‌نین نَدَنی، تورکلرین اؤز آنادیل‌لرینی اوخوللاردا و مدرسه‌لرده اؤیرنمه‌مکلری و بوتون مطبوعات و رادیو و تیلویزیوندا دا رسمی دیلدن آلینمیش سؤزجوکلر و قوراللارین یاییملانماسی دیر.

 بیرده باخ 
پان‌فارسیسم
مانقورد
 قایناقلار 

 تورک دیلی هارا، و فاذری هارا؟! (قایناق )

 ائشیگه باغلانتیلار 

آذربایجان پرس، ضرورت تاسیس فرهنگستان زبان و ادبیات ترکی 

فاذری دانیشمایاق 

فاذری - تورکجه قرامری